Odense Adresse-Contoirs Efterretninger, 1834-04-25
Saasnart de første Efterretninger fra Lyon havde naaet Paris, samledes her ogsaa Grupper, som sang Marseillervisen og raabte: "leve Lyonneserne, leve Republiken, Væk med Persil! Væk med Kongen!" De talrige Hæftelser gave den umiddelbare Anledning; Man søgde at vinde de Militaire, men forgiæves. Jkke heller vare Jnsurgenterne indbyrdes enige, Nogle vilde oppebie Udfaldet af Bevægelserne i Provindserne, Andre strax skride til Værket. Jmidlertid tog Regjeringen sine Forholdsregler, foruden Nationalgarden, som var indkaldet til overordentlig Tjeneste, ilede flere Regimenter til Hovedstaden, hvis Garnison derved bragtes til 70,000 Md. Denne uhyre Troppemagt holdtes i Beredskab, under Paaskud af en Søndagen den 13de afholdt Revue, som Kongen selv bivaanede, og efter hvis Slutning han i den store Marskals-Sal holdt en Tale til alle forsamlede Officerer, hvori han lod dem vide, at Kampen, hvis Skueplads Staden Lyon i fire Dage havde været, var endt af deres tapre Kammerater, som med deres Blod havde beseglet "Lovenes og Frihedens Triumf." Han havde den faste Tillid, at Hæren fremdeles vilde blive sine Pligter og den franske Ære troe. Selv opdraget i den, vilde han, ligesom i sin Ungdom, deele dens Farer &c. Et enthusiastisk Leve Kongen, Leve den Kongelige Familie!" lød til Svar fra alle Sider. Moniteuren advarede ogsaa endnu engang Oprørerne om, at de ingen Skaansel maatte vente, da samme ved Landets nærværende Stilling vilde være strafværdig Svaghed. Jmidlertid antog disse Efterretningen om Opstandens Undertrykkelse i Lyon for opdigtet og begyndte endnu samme Aften at opkaste Barrikader i St. Mery, St. Denis- og Jacobs-Gaden, paa St. Michelspladsen og flere Steder, hvorpaa Tropperne rykkede frem, for at forstyrre dem. General Rumigny besatte Bastillepladsen, General Bugeaud Raadhuset, General Lascoues St. Martin= og St. Denis=Boulevarderne. Flere Officerer bleve saarede; deriblandt Eskadronschefen ved Nationalgardens Generalstab, Baillot, hvis Fader er Deputeret. Da Oprørerne vare indsluttede, opsattes Angrebet indtil næste Morgen, og Natten benyttedes paa begge Sider til at træffe de fornødne Tilberedelser. Tropperne bivouaquerede paa adskillige Punkter, overalt var antændt Vagtild og Paris lignede en uhyre Leir. Ministeren Hr. Thiers forblev hele Natten hos General Bugeaud i Spidsen for Nationalgarden og styrede selv Operationerne imod Barrikaderne. Oprørerne trængte ind i Husene og tvang Beboerne til at levere sig Stole og Borde til Barrikaderne. Over hundrede Laterner bleve ituslagne, men Jndbyggerne illuminerede frivillig for Tropperne. Ved Daggry Kl. 5 begyndte Fusilladen paa ny, nu blev den ene Barrikade efter den anden taget, og Kl. 8 var Kampen næsten ophørt. Kun een Afdeling af Menneskerettighedernes Selskab, den saakaldte phrygiske Hue, havde givet Signalet til Opstanden og svarede, da de Andre ikke holdt Øieblikket for beleiligt: "Nu, saa skal J lære at døe af Os," og virkelig omkom de Alle, paa Een nær. Kl. 6 1/2 reed Prindserne igjennem Gaderne, hvorved der fra et Huus i St. Martiins-Gaden blev fyret flere Skud og kastet en Steen efter Hertugen af Orleans. Et Par Timer efter forlod ogsaa Kongen tilhest Thuillerierne og modtoges overalt med den høieste Enthusiasme." Om Eftermiddagen holdtes atter en almindelig Revue over Nationalgarden. De Gader, hvor Kampen især havde fundet Sted, frembød et græsseligt Skuespil. Soldaterne gave ingen Pardon, men trængte ind i Husene, hvorfra der blev skudt ud af Vinduerne, og nedsablede Enhver, som kom dem i Veien, eller styrtede dem ned paa Gaden. Selv de ministerielle Blade kunne ikke frikiende Tropperne og Nationalgarderne for mange Grusomheder. Da der saaledes blev skudt ud af et Huus, trængte en Kolonne af en Feiltagelse ind i Nabohuset og myrdede samtlige Beboere, 11 i Tallet, derimellem Mand og Kone, Børn og en 17 Aars Pige. Et Barn paa 5 Aar fandtes liggende saaret i sin dræbte Faders, en brødefrie Malers Arme. National har udfundet, at det var Soldater af det 35te Regiment, som allerede udmærkede sig ved Urolighederne i Grenoble og derfor er bleven saa rigelig roest og belønnet. 2 unge Personer styrtede sig i Seinefloden; Man skjød efter dem og traf den Ene, hvis Liig en Tid lang saaes svømmende paa Vandet. Ministerialbladene undskylde Troppernes Forbittrelse med, at det ikke var en sædvanlig Opstand, men et republikansk Chouanerie, da Oprørerne, hvoraf en Haandfuld vilde give en jammerlig Parodie paa Tildragelserne i Lyon, i Fortvivlelsen havde forskandset sig i Husene og paa Trapperne, for herfra at skyde paa dem. "Overalt - sige de - kappedes Nationalgaarden med Linietropperne og stillede sig med beundringsværdig Uforfærdethed i Kampen. Ligesom Tropperne modstode ogsaa Arbeiderne alle Forsøg paa at bevæge dem til at tage Deel i Opstanden." J et Huus blev efter Messager massakreret 42, i et andet 54 Personer. Ogsaa af Garnisonen ere mange Officerer dræbte eller saarede. Jsær vækker den unge Baillots Død almindelig Deeltagelse, da han var forlovet med en Datter af Desprez, en af de tapreste Generaler i den gamle Armee.